Da Hobbelhagen i 1950 gikk inn i spesialstillingen i LO var situasjonen en annen. Med et sterkt redusert og splittet NKP hadde AP i realiteten vunnet striden om fagbevegelsen. Men landet hadde i mellomtiden blitt medlem av NATO, og den kalde krigen var en realitet. Nå fryktet man blant annet at kommunistene på brygga kunne mobilisere havnearbeiderne for å hindre ilandføring av amerikansk militærmateriale, eller at NKP på annet vis kunne true sikkerheten.